पाएं अपने शहर की ताज़ा ख़बरें और फ्री ई-पेपरडाउनलोड करें
बिरौल प्रखंड के इलाकों में सोमवार की शाम हुई आंधी तूफान के साथ भीषण पत्थर गिरने से इलाके में अफरा-तफरी का आलम छाया रहा। शाम साढ़े 5 बजे के आस पास से लगातार मूसलाधार बारिश, आंधी तूफान के साथ आसमान से बर्फ के पत्थरों की बर्षा ढेर घंटे से भी अधिक समय तक हुई। भारी बारिश के साथ 5 राउंड पत्थर गिरने में दर्जनों फुस और चादरे के घर क्षतिग्रस्त हो गए। सुपौल बाजार के प्रायः सभी इलाकों में जलजमाव हो जाने से नाले का पानी घरों में प्रवेश करने लगा। खेतों में भी जल जमाव से मूंग के फसल को बर्बाद कर दिया। आधी-अधूरे नालों से जलनिकासी की समस्या उत्पन्न हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn